section_heading: Povijest
paragraph_text: Izbijanjem Domovinskog rata hrvatska se strana suočila s nedostatkom naoružanja i vojne opreme u svim pogledima. Jedan od načina nabave oružja bila je i njegova samostalna izrada. Tako se 1991. godine u manjim tvornicama u Zagrebu, Rijeci, Slavonskom Brodu, Karlovcu, Garešnici, Ozlju, Pleternici i Turopolju počinje sa samostalnom izradom raznog vatrenog oružja, posebice pušaka. Strojnica Pleter 91 proizvodila se u bivšoj pleterničkoj tvornici Oroplet, a kao predložak korištena je britanska strojnica Sten. Nije poznat ukupan broj proizvedenih komada.